**Gazdasági, Műszaki, Jogi, Környezetvédelmi Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. március 14-ei** ülésére

Tárgy: fakivágások

**Tisztelt Képviselő-testület!**

Két kérelmet is kaptunk fakivágások kapcsán. Egyiket a Kisbéri Horgász Egyesület küldte, másikat Hófer Jenő.

A Kisbéri Horgász Egyesület egyrészt szeretné a **Nagy-tó** Desseő Gy. utca felöli részén található, árapasztó melletti fát kivágatni, melyet a Katasztrófavédelem korábban veszélyesnek jelölt meg és még további két fát a tó körül, melyeket az Egyesület ítél balesetveszélyesnek. Az árapasztó melletti fát a Katasztrófavédelem ki is vágná elmondásuk szerint.

Továbbá a **Zöldmalmi-tó** Ászár felöli részén található töltésen lévő cserjéket, bokrokat szeretnék kitisztítani, illetve az elszáradt, veszélyesnek ítélt fákat kivágni. A fák a töltés állapotát veszélyeztetik.

Javasoljuk a Nagy-tó körüli, balesetveszélyesnek ítélt 3 db fa kivágását engedélyezni, a Zöldmalmi-tó Ászár felöli töltésén a tisztításokhoz hozzájárulni.

Hófer Jenő a **Batthyány téri** tömbök közötti út melletti, A és B tömb között található öreg, váladékozó, veszélyesnek ítélt fa kivágását kéri.

A fát a Városigazgatóság megnézte, vezetékek mennek körülötte, így nem tudják kivágni. A fa kivágására kértünk be ajánlatot. A Balom Asztalos és Üvegező Bt. nettó 80.000,- Ft. + áfa összegért vágná ki a fát. Kérjük a fa kivágásának támogatását.

Kérem javaslataink szíves támogatását!

Kisbér, 2024. március 12.

 Spiegelhalter Ákos s.k. Pápai Mónika s.k.

 elnök-helyettes referens

**Határozati javaslat:**

Kisbér Város Önkormányzat Képviselő-testülete

hozzájárul ahhoz, hogy a Kisbéri Horgász Egyesület a Nagy-tó körüli, veszélyesnek ítélt 3 db fát kivágja.

hozzájárul ahhoz, hogy a Kisbéri Horgász Egyesület a Zöldmalmi-tó Ászár felöli töltésén cserjék, bokrok és elszáradt fa tisztogatását elvégezze.

megrendeli a Batthyány téri A és B tömb közötti részen található beteg, veszélyes fa kivágását a Balom Asztalos és Üvegező Bt-től az ajánlatában szereplő nettó 80.000,- Ft. + áfa összegen.

amennyiben arra lehetőség van, a kivágott fákat helyben pótolni kell.

**Határidő:** azonnal

**Felelős:** Sinkovicz Zoltán polgármester